text: 25-årig mand fængslet for røveri
  04 november 2015 kl. 15.10
  En 25-årig mand fra Aabenraa er sigtet for røveri. I dag blev han fængslet efter grundlovsforhør. 
  En 25-årig mand fra Aabenraa er i dag blevet fængslet frem til den 23. november i et grundlovsforhør ved i retten i Sønderborg. Det skriver Syd- og Sønderjyllands Politi i en pressemeddelelse.
  Den 25-årige er sigtet for at have været med til at begå røveri den 10. oktober mod en 32-årig mand fra Aabenraa. Offeret blev tvunget til at udlevere både penge og flere ejendele.
  En 29-årig mand sidder allerede fængslet i sagen.
  Grundlovsforhøret fandt sted for lukkede døre, og Syd- og Sønderjyllands Politi har derfor i øjeblikket ikke yderligere oplysninger i sagen, oplyser de.
  